Case ID: 1009586
Sentence 320: Məhkəmə kollegiyası qeyd olunan hadisələrin baş vermə ardıcıllığı ilə (obyektiv həqiqəti əks etdirməli olan protokolların məzmunu ilə) həmin günə dair ifadə vermiş şahidlərin və əməliyyatın əsas hərəkətverici qüvvəsi və iştirakçısı olan Rahim Əsgərovun ifadələrində mövcud olan ziddiyyətlərin qarşılıqlı şəkildə araşdırılmasının zəruriliyini vurğulayır.Belə ki, Rahim Əsgərovun məhkəmədə və ibtidai istintaq zamanı verdiyi ifadələri qarşılıqlı şəkildə tədqiq edildikdə müəyyən olunur ki, Rahim Əsgərov məhkəmədə ifadə verərkən pulların ona verildiyi zaman orada hal şahidinin olmadığını, Pulu aparıb cəmi 1 qutu narkotik maddəni aldıqdan sonra geri qayıtdıqda həmin vaxt hal şahidləri olsa da, avtomaşında olub, yerə düşmədiklərini göstərmiş, ibtidai istintaq zamanı isə ona 02 ədəd 50 manatlıq, cəmi 100 manat pul verildikdən sonra Mucuq kəndinə gedərkən Həzrə kəndində Təqsirləndirilən şəxsla rastlaşdığını, birlikdə Mucuq kəndinə, Alikin işlətdiyi obyektə gedərək orada 02 ədəd kibrit qutusunda narkotik vasitəni alaraq dərhal Həzrə PB-ə gələrək Alikdən aldığı 2 ədəd kibrit qutusundakı marixuananı hal şahidlərinin iştirakı ilə polis əməkdaşlarına təqdim etdiyini göstərmişdir.